หน้ามือเป็นหลังมือ
นิตยสารท่องเที่ยวชั้นนำของสหรัฐฯ Conde Nast Traveller ประกาศรางวัล Readers Travel Awards ประจำปี 2018 ปรากฏว่า ประเทศไทย ได้รับการโหวตจากผู้อ่านทั่วโลกให้เป็นประเทศที่ได้รับรางวัล Best Country for People นอกจากนี้ยังติดอันดับ 3 ประเภท Best Country เป็นรองจาก อิตาลีและกรีซ ได้อันดับที่ 5 ประเภท Hotels Asia ได้แก่ โรงแรมแมนดาริน โอเรียนเต็ล และ เกาะสมุย ติดอยู่ในอันดับที่ 9 ประเภท The Best Islands in the world เป็นการยืนยันว่าเมืองไทยยังมีดี,ต้องชม การท่องเที่ยวแห่งประเทศไทย ที่สนับสนุนการท่องเที่ยวในประเทศและทำการประชาสัมพันธ์การท่องเที่ยวไทยในต่างประเทศอย่างต่อเนื่อง ขยันจัดกิจกรรมต่างๆเพื่อเป็นการส่งเสริมการท่องเที่ยวทุกเม็ด ผู้ว่าการ ททท. ยุทธศักดิ์ สุภสร และรองผู้ว่าการ ททท.ด้านต่างๆรวมทั้งพนักงาน ททท.ทุกคนทำงานหนักมาก ต้องเดินทางทำกิจกรรมกันเป็นว่าเล่น แต่เชื่อไหมว่า งบประมาณของ ททท.โดนตัดกระจาย ทั้งๆที่เป็นที่ยอมรับว่า รายได้หลักของประเทศในขณะนี้ คือรายได้จากการท่องเที่ยว ที่คาดว่ามีมูลค่ากว่า 2.5 ล้านล้านบาทต่อปี นักท่องเที่ยวที่เข้ามาในประเทศไทยแตะ 40 ล้านคนเข้าไปแล้ว,แต่สถานภาพการทำงานของ ททท.ยังไม่มีอิสระที่สามารถสร้างประสิทธิภาพได้อย่างเต็มที่หลังจากต้องเข้าสังกัด กระทรวงการท่องเที่ยวและกีฬา หากให้องค์กร การท่องเที่ยวแห่งประเทศไทย มีการบริหารจัดการแบบเดียวกับ ปตท. ที่แยกการบริหารงานเป็นอิสระจาก กระทรวงพลังงาน สามารถที่จะหารายได้เข้าประเทศได้โดยตรง เชื่อว่าอนาคตการท่องเที่ยวของประเทศไทยจะไปไกลกว่านี้แน่นอน,ข่าวที่เป็นผลลบกับการท่องเที่ยวไทยมีอยู่ไม่กี่ปัจจัย ความไม่สงบในบ้านเมือง ก็เป็นเรื่องที่ต่างประเทศเตือนให้นักท่องเที่ยวใช้ความระมัดระวัง ช่วงที่การเมืองแรงๆ เราต้องเสียรายได้ไปพอสมควร สยามเมืองยิ้ม ประเทศที่สวยงาม หายไปจากสายตาชาวโลกทันที อีกประเด็นคือ เรื่องของความปลอดภัยในชีวิตและทรัพย์สิน ของนักท่องเที่ยว รัฐควรจะหามาตรการที่สร้างความเชื่อมั่นให้กับนักท่องเที่ยว เมื่อเกิดเหตุการณ์กับนักท่องเที่ยวก็ควรจะเอาใจใส่ในทุกด้าน เพราะข่าวนักท่องเที่ยวแค่คนเดียวถูกทำร้าย ทำให้การท่องเที่ยวของไทยถูกมองในแง่ลบทันที,การอำนวยความสะดวก ก็เป็นเรื่องสำคัญ กับความเคยชินของนักท่องเที่ยวที่ไปยืนรอรถเมล์แล้วสามารถจะดูจากป้ายได้ว่ารถเมล์สายไหนจะมาถึงเวลาเท่าไหร่และจะไปสิ้นสุดระยะทางที่ไหน หรือรถเมล์สายไหนที่ไปเชื่อมต่อกับรถไฟฟ้าสายไหน ป้ายการจราจร ป้ายสถานที่ท่องเที่ยวต้องชัดเจนและใช้ประโยชน์ได้จริงๆ,ความจริงประเทศไทยมีโอกาสที่จะพัฒนาไปถึงจุดสูงสุดหลายครั้ง แต่เป็นเพราะระบบการเมืองไทยที่อ่อนแอและชักจูงปลุกระดมประชาชนให้เกิดความเกลียดชังแตกแยก ความรุนแรงของการเมืองแต่ละครั้งทำลายโอกาสของประเทศไปอย่างน่าเสียดาย ถ้าทุกคนคิดว่าแพ้ไม่ได้ สุดท้ายคนแพ้คือประเทศและประชาชน.,หมัดเหล็ก,mudlek@thairath.co.th, 
ประกาศรางวัล Readers Travel Awards ประจำปี 2018 ประเทศไทย ได้รับการโหวตจากผู้อ่านทั่วโลกให้เป็นประเทศที่ได้รับรางวัล Best Country for People
Best Country for People,Readers Travel Awards,นิตยสารท่องเที่ยว,คาบลูกคาบดอก,หมัดเหล็ก